钦定古今图书集成/明伦汇编/闺媛典/第300卷 > 皇清三十三 > 黄家相妻曹氏
## 钦定古今图书集成/明伦汇编/闺媛典/第300卷 > 皇清三十三 > 黄家相妻曹氏

按《山西通志》：“曹氏，霍州黄家相妻。夫亡。氏年二十七，子十馀岁，以兵乱出亡。氏孤苦纺绩自给。或劝他适，不听。后子归，益贫困，氏教以耕读，遂成诸生。冰霜之操，愈苦愈厉。”

===邢其恕妾许氏===

按《山西通志》：许氏，霍州邢其恕妾。恕客淮扬，娶氏生一子。恕亡，将扶柩北归，母姊昆弟留之曰：“恕家有妻，且汝不习北方，衣食，无往。” 氏曰：“吾嫁其家，死亦宜往。” 及至，事上惟谨，以悲泣成疾死。